Document ID: 32005R1295

A BIZOTTSÁG 1295/2005/EK RENDELETE
(2005. augusztus 5.)
a dehidratált takarmány támogatása csökkentésének a 2004/2005-ös gazdasági évre történő megállapításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a szárított takarmány piacának közös szervezéséről szóló, 1995. február 21-i 603/95/EK tanácsi rendeletre (1) és különösen annak 5. cikke második albekezdésére,
mivel:
(1)
A 603/95/EK rendelet helyébe 2005. április 1-jei hatállyal a szárított takarmány piacának közös szervezéséről szóló, 2003. szeptember 29-i 1786/2003/EK tanácsi rendelet (2) lép. Ez utóbbi rendeletet 2005. április 1-jétől, tehát a 2005/2006-os gazdasági év kezdetétől kell alkalmazni. Következésképpen a 603/95/EK rendeletet továbbra is alkalmazni kell a 2004/2005-ös gazdasági évben fizetendő támogatás végleges összegének megállapításához.
(2)
A 603/95/EK rendelet 3. cikkének (2) és (3) bekezdése meghatározza a feldolgozó vállalkozásoknak az említett rendelet 4. cikkének (1) és (3) bekezdésében szereplő legmagasabb garantált mennyiségig termelt dehidratált takarmányért és napon szárított takarmányért fizetendő támogatás összegét.
(3)
A tagállamok által a Bizottságnak a szárított takarmány piacának közös szervezéséről szóló 603/95/EK tanácsi rendelet részletes alkalmazási szabályainak megállapításáról szóló, 1995. április 6-i 785/95/EK bizottsági rendelet (3) 15. cikke a) pontjának második francia bekezdésével összhangban a 2004/2005-ös gazdasági évre bejelentett mennyiségek magukba foglalják a 2005. március 31-én készleten lévő mennyiségeket, amelyek a szárított takarmány piacának közös szervezéséről szóló 1786/2003/EK tanácsi rendelet részletes alkalmazási szabályainak megállapításáról szóló, 2005. március 7-i 382/2005/EK bizottsági rendelet (4) 34. cikkével összhangban a 603/95/EK rendelet 3. cikkében előírt támogatásban részesülhetnek.
(4)
A bejelentésekből következik, hogy a dehidratált takarmány esetében a legmagasabb garantált mennyiséget 16 %-kal meghaladták.
(5)
Ezért a 603/95/EK rendelet 5. cikkének első albekezdésével összhangban helyénvaló a támogatás összegét a dehidratált takarmány esetében csökkenteni.
(6)
Az e rendeletben előírt intézkedések összhangban vannak a Száraztakarmány-piaci Irányítóbizottság véleményével,
ELFOGADTA EZT A RENDELETET:
1. cikk
A 2004/2005-ös gazdasági évre a 603/95/EK rendelet 3. cikke (2) bekezdésében a dehidratált takarmányra előírt támogatás összege csökken, tehát a támogatás összege:
-
64,36 euró tonnánként a Cseh Köztársaságban,
-
56,40 euró tonnánként Görögországban,
-
54,11 euró tonnánként Spanyolországban,
-
57,02 euró tonnánként Olaszországban,
-
63,24 euró tonnánként Litvániában,
-
59,04 euró tonnánként Magyarországon,
-
65,55 euró tonnánként a többi tagállamban.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. augusztus 5-én.

Labels: 3
17
19
6